open-index/open-wikipedia-markdown huggingface dataset:
Kontaktleidning

**Kontaktleidning**, som òg vert kalla **køyreleidning** eller  **luftleidning**, er ein elektrisk leidning,  vanlegvis av kopar, som er hengd opp på langs over skjenene for jarnbane eller sporvogn (trikk), og over gater i ruta for trolleybussar, for at tog som vert drive med elektrisitet, sporvogn og trolleybussar, kan få straumen tilført frå leidningen gjennom ein straumavtakar på taket.  Skjenegåande køyretøy treng berre ein kontaktledning, då skjenene vert nytta som den andre leidningen, medan trolleybussar, som går på vanlege gummihjul, treng to kontaktleidningar isolerte frå kvarandre.

Kontaktleidningen for tog vert halde oppe av ei eit system av stolpar med elektrisk isolerte utliggjarar som held leidninga på rett plass over skjenegangen. Ein særskild berekabel vert nytta for å halde leidningen oppe. Då leidningen må vere stram, vert både leidningen og berekabelen halde stramme ved hjelp av eit system med hengande lodd. For å gje jamn slitasje på den skjena på straumavtakaren som tek opp straumen frå leidningen, ligg leidningen i sikksakk i høve til midtlinja i sporet, med utslag til kvar side på 30-40 centimeter.

I tunnelar kan kontaktleidningen vere erstatta av ei kontaktskjene opphengd under tunnelkvelven. Kontaktskjener er òg ofte nytta i verkstadhallar for elektriske tog, på jarnbanebruer som kan opnast for skipstrafikk, og i somme andre høve.

For sporvogn (trikk) i bygatar og på andre baner der farta er låg, og for trolleybussar, vert kontaktleidningen hengd opp etter eit enklare system, ofte berre i isolerte kablar strekt over gata og festa til husa langsetter gata, og det er ikkje naudsynt å nytta lodd for å halde leidningen stram. For moderne trikkar med høgare fart, til dømes bybanar, vert det gjerne nytta kontaktleidningssystem meir likt det som vert nytta på jarnbaner.

På T-baner er det i staden for kontaktleidning, vanlegvis ei straumskjene langsetter sporet, og straumavtakarar på boggiane på somme av vognene.


Fil:Overhead line rosettes in Göteborg 01.JPG|Feste i husvegg for kontaktleidning for trikk i Gøteborg.
Fil:Eléctrico da Carris, Mouraria.jpg|Kontaktleidning for trikkeline i Lisboa.
Fil:BybanenNesttun8.jpg|Kontaktleidningar på Bybanen i Bergen.
Fil:Trolleybus_Winterthur.jpg|Kontaktleidningar for trolleybuss i gatekryss i Winterthur i Sveits
Fil:Paris Est, isolateurs 01.jpg|Isolatorar for feste av kontakleidningar på jarnbanestasjonen Gare de Paris-Est (Paris).
Fil:Aufhängung Fahrleitung.jpg|Opphenget for kontaktleidningen på ein utliggjar.
Fil:Oberleitung Hannover-Würzburg.jpg|Kontaktleidning på høgfartsjarnbana Hannover – Würzburg.
Fil:Deckenstromschiene.jpg|Kontakskjene eller straumskjene i staden for kontaktleidning på Hauptbahnhof (sentralbanestasjonen) i Berlin.
Fil:GemmenicherTunnel02.JPG|Overgang frå kontaktleidning til kontaktskjene i ei tunnelmunning.
Fil:GemmenicherTunnel03.JPG|Kontaktskjene festa i tunnelkvelven.
Emmanuel Petit

**Emmanuel Laurent Petit** () er ein fransk tidlegare fotballsspelar frå Dieppe som vart verdsmeister 1998 og europameister 2000 med Frankrike.

## Aktiv
### Klubbspel
Petit var forsvarspelar i AS Monaco frå 1989 til 1997. Han var med å vinne den franske cupfinalen i 1991 og vart så seriemeister i sin siste sesong med klubben. Sommaren 1997 vart han overført til London-klubben Arsenal FC, som då vart trena av Arsène Wenger, hans tidlegare sjef i Monaco.

I Arsenal vart Petit omskulert til defensiv midtbanespelar, ein posisjon han hadde resten av karrieren. I sin fyrste sesong hos Arsenal var han med på å vinne dobbelt, då laget gjekk til topps i både Premier League og FA-cupen. Etter tre år i Arsenal flytta han til FC Barcelona, der han hadde ein suksessfattig sesong. Allereie sommaren 2001 var han tilbake i London, men då hos byrivalen Chelsea FC. Han vart etter kvart benkeslitar og la opp i 2004.

### Landslagsspel
Petit deltok i verdsmeisterskapane i fotball 1998 og 2002, og i europameisterskapen 2002. Under verdsmeisterskapen 1998 på heimebane var han ein av dei store profilane på det franske landslaget som tok landets fyrste VM-tittel. Han skåra då sigersmålet i gruppespel-kampen mot Danmark, og i VM-finalen mot Brasil signerte han den siste målet i kampen, 3-0-målet. I tida 1990-2003 aksla Petit den franske landslagdrakta 63 gongar, og skåra seks mål.

### Merittar
*Verdsmeister: 1998 for Frankrike
*Europameister: 2000 for Frankrike
*Fransk seriemeister: 1997 med AS Monaco
*Fransk cupmeister: 1991 med AS Monaco
*Engelsk ligameister: 1998 med Arsenal FC
*Vinnar av FA-cup: 1998 med Arsenal FC

## Kjelder

**Denne artikkelen bygger på «[[:en:Emmanuel Petit|Emmanuel Petit]]» frå ,  den 7. juni 2016.*  
*eu-football
Ernest William Brown

**Ernest William Brown** () var ein britisk matematikar og astronom, som arbeidde det meste av karrieren sin i USA. 

Han var professor ved Yale University 1907–1932. Han er særleg kjend for teorien sin om rørsla til månen (1901–1908) og for månetabellane sine, *Tables of the Motion of the Moon* (3 bd., 1919), til å avgjere formørkingar.

Han studerte òg rørsla til planetar og rekna ut banen til trojanske asteroidar.

## Prisar og utmerkingar

### Prisar
*Adamsprisen (1907)
*Royal Astronomical Society sin gullmedalje (1907)
*Brucemedaljen (1920) 
*James Craig Watson-medaljen (1936)

### Oppkallingar
*Krateret Brown på månen
*Asteroiden 1643 Brown
*Brown måneomlaupsnummer

## Kjelder

*
Udaipur

**Udaipur** er ein by i den indiske delstaten Rajasthan. Han er kjend for fleire slott og vatn.

Byen er den historiske hovudstaden i det tidlegare Mewar-riket, og er no det administrative hovudkvarteret i Udaipur distrikt. Udaipur er også kjend som *City of Lakes* og austens Venezia. Pichola-sjøen, Fatah Sagar-sjøen, Udai Sagar og Swaroop Sagar i Udaipur er rekna blant dei vakraste sjøane i Rajastahn.

Byen er også kjent for slotta sine frå Radjput-tida. Særlig berømt er Lake Palace (Jag Niwas), som dekkjer ei heil øy i Pichola-sjøen. Fleire av slotta er gjort om til luksushotell.

## Kjelder

**Denne artikkelen bygger på «[[:nb:Udaipur|Udaipur]]» frå ,  den 7. juni 2016.*
Epoke

Ein **epoke** er eit tidpunkt då ein ny utviklingsfase, ei ny tidsrekning eller ein historisk periode byrjar, t.d. då Roma vart grunnlagd, Kristi fødsel osv. Det vert òg nytta om avgrensa avsnitt i historia, kjenneteikna av viktige hendingar. Desse hendingane som særpregar eit tidsrom og skil dei ut som eigne epokar, vert kalla **epokal**.

Ein astronomisk epoke er eit tidspunkt som er vald som fast referanse, t.d. byrjinga av ei tidsrekning, medan ein geologisk epoke er eit tidsavsnitt i historia til jorda.

## Kjelder

*
*
*
Evdoxos frå Knidos

**Evdoxos frå Knidos** (408&ndash;355 fvt.) var ein kjend gresk astronom og matematikar. 

Han studerte under Platon og i Heliopolis i Egypt, og arbeidde seinare i Aten og på observatoriet sitt i Knidos. Han skreiv mellom anna ei bok om stjernebileta. Denne er gått tapt, men Aratos gav ut ein poetisk parafrase over verket hans, og her finn ein dei eldste kjende skildringane av dei 48 stjernebileta i antikken. Boka var særs populær. Hipparkhos skreiv ein kommentar til boka og Cicero omsette ho til latin.

## Kjelder

*
Eveksjon

**Eveksjon** (av latin for «oppstiging») er den største av dei mange perturbasjonane i rørsla til månen som kjem av den forstyrrande verknaden til sola på systemet jorda-månen. Fenomenet vart oppdaga av Klaudios Ptolemaios.

## Kjelder

*
Maxime Bossis

**Maxime Jean Marcel Bossis** () er ein tidlegare fotballspelar frå Saint-André-Treize-Voies i Frankrike som vart europameister med landslaget i 1984.

## Karriere
### Landslagsspel
Bossis spelte venstreback eller libero på Frankrike i tida 1976-86. Han var med i VM-turneringane 1978, 1982 og 1986, samt i fotball-EM 1984. I semifinalen under VM 1982 mellom Vest-Tyskland og Frankrike stod det 3-3 etter 120 minuttar. Då Bossis mislukkast å skåre på si straffe i den avgjerande straffeskyting, sende vesttyske Horst Hrubesch laget sitt til finalen då han skåra.

Frå 1983 tok Bossis over som libero i landslaget etter Marius Trésor. I den rolla vart europameister under EM i fotball 1984 på heimebane, og to år seinare fekk han ein bronsemedalje under VM i fotball 1986 i Mexico. I bronsekampen mot Belgia kom Bossis inn til sin 76. og siste landskamp, den gong fransk landslagsrekord. Han skåra eitt landslagsmål.

### Klubbspel
Bossis var FC Nantes-spelar frå 1973 til 1985. Med Nantes vart han fransk seriemeister 1977, 1980, 1983 og fransk cupvinnar 1979. Perioden 1985-89 tok Bossis plass i midtforsvaret til Racing Paris. I 1990 reiste han tilbake til Nantes og spelte vel eitt år til han la opp i 1991.

## Kjelder

**Denne artikkelen bygger på «[[:de:Maxime Bossis|Maxime Bossis]]» frå ,  den 7. juni 2016.*
Fargeindeks

**Fargeindeks** er skilnaden mellom den fotografiske og den visuelle storleiksklassen til ei stjerne. Fargeindeks er eit mål for fargen til stjernene, og gjev derfor opplysningar om temperaturen og spektrumet deira. 

## Kjelder

*
Harald Schumacher

**Harald Anton Schumacher** (), kjend som **Toni Schumacher**, er ei tysk tidlegare fotballmålvakt frå Düren i Nordrhein-Westfalen. Han vann EM-gull 1980 og to VM-sølv med Vest-Tyskland i åra 1982 og 1986. Med FC Köln sikra han seg tre nasjonale cuptitlar og i 1978 seriegullet i Bundesliga. Schumacher er særleg kjend og berykta for ei utrusing han gjorde i VM-semifinalen 1982 mot Frankrike. I det den franske spelaren Patrick Battiston skulle ta seg forbi Schumacher, vart han meia ned av Schumacher og måtte deretter berast av bana med ein alvorleg skade.

### Klubbspel
Schumacher var Köln-spelar frå 1972 til 1987. Han opplevde sin fyrste triumf då laget vann den tyske fotballcupe. Året etter var han med å vinne både Bundesliga og den tyske cupfinalen. Fem år seinare fekk han den tredje cuppokalen med Köln. Våren 1986 vakta han målet då Köln var sjanselause mot Real Madrid i finalespelet i UEFA-cupen. Etter ein sesong i Schalke 04 flytta han sommaren 1988 over til tyrkiske Fenerbahçe i Istanbul. I 1991 vende han tilbake til Tyskland, og var i 1991/92-sesongen reservemålvakt i Bayern München.

### Landslagsspel
Schumacher fekk sin landslagsdebut i Reykjavik mot Island i mai 1979. Frå april 1980 til hausten 1986 var han det soleklåre fyrstevalet i Vest-Tyskland sitt mål. Han stod i mål for Vest-Tyskland både i EM-finalen 1980 som enda med siger 2-1 over Belgia og i VM-finalen 1982, der Italia vann 3-1. Også i fotball-EM 1984 vakta han målet for eit vesttysk mannskap som ikkje lukkast kvalifisere seg til semifinaleplass. Schmacher var ein sentral aktør då Vest-Tyskland tok seg til endå ein VM-finale i Mexico i 1986, der Argentina med mellom andre Diego Maradona på laget sende vesttyskarane heim med sølvmedaljar etter tap 1-3. Schumacher spelte 76 landskampar.

## Kjelder

**Denne artikkelen bygger på «[[:de:Harald Schumacher|Harald Schumacher]]» frå ,  den 7. juni 2016.*
Fermi-paradokset

**Fermi-paradokset** er eit paradoks som går ut på at ein ikkje har sett spor av vesen frå andre klodar i Mjølkevegen, trass i at galaksen inneheld over 200 milliardar stjerner, og at kanskje 20 milliardar av dei har planetsystem. I tillegg er sola ei relativt ung stjerne, og det finst milliardar av stjerner i galaksen som er milliardar av år eldre. 

Fysikaren Enrico Fermi meinte i følgje denne tankegangen at jorda burde alt ha blitt vitja, men Fermi fann ikkje overtydande bevis på dette, eller teikn på intelligens andre stader i galaksen. Fermi spurte derfor, «Kvar er dei?»

## Kjelder

*
Firmament

**Firmament** er himmelkvelven eller stjernehimmelen, som ein i eldre tider oppfatta som ein fast kuppel, ein krystallsfære, som stjernene var festa til.  

## Kjelder

*
Fjodor Bredikhin

**Fjodor Aleksandrovitsj Bredikhin** () var ein russisk astronom. Han er kjend for arbeida sine om kometar, særleg forma deira. Han studerte òg meteorar og meteorsvermar

I 1857 var han professor i Moskva og 1873 direktør ved observatoriet der. I 1890–1895 var han direktør for Pulkova observatorium. 

Asteroiden 786 Bredichina og krateret Bredikhin på månen er namnsette etter han. 

## Kjelder

*
Ujjain

**Ujjain** (engelsk uttale /udʒˈain/) er ein by i den indiske delstaten Madhya Pradesh. Han ligg ved austbreidden av elva Shipra. Byen har ca. 515 000 innbyggjarar (2011).
Ujjain er blant dei eldste byane i India. Han har ei viktig kulturell og religiøs tyding, og er ein av dei sju viktige valfartsstadene til hinduar.

Byen ligg i Malwa-regionen, rundt 5 mil nordvest for Indore.
Han er eit jernbaneknutepunkt og har mykje handel av jordbruks- og tekstilprodukt. Ujjain har også ein bomulls- og næringsmiddelindustri. Byen har eit universitet som blei grunnlagd i 1957. 

## Kjelder

*
----
**Denne artikkelen bygger på «[[:nb:Ujjain|Ujjain]]» frå ,  den 8. juni 2016.*  

## Bakgrunnsstoff

; Litteratur 
* Dongray, Keshav Rao Balwant (1935): ''Ujjain''. Alijar Darbar Press, Gwalior.
* Dipak Kumar Samanta (1996): ''Sacred Complex of Ujjain''. D.K. Printworld. ISBN 978-81-246-0078-8.
* Rahman Ali; Ashok Trivedi; Dhirendra Solanki (2004): ''Buddhist remains of Ujjain region: excavations at Ṣodañga''. Sharada Pub. House. ISBN 978-81-88934-15-7.

;Nettstader
* Offisiell nettstad for Ujjain distrikt (engelsk)
* Stader å vitja i Ujjain  (engelsk)
Xylofágou

**Xylofágou** (gresk Ξυλοφάγο, tyrkisk *Ksilofagou*) er ein by på Kypros og ein lokalstyrt busetnad i distriktet Lárnaka i Republikken Kypros.

Ved folketeljinga i 2021 hadde busetnaden 6&nbsp;625 innbyggjarar, mot 6&nbsp;231 innbyggjarar i 2011.

## Referansar
Fiksstjerne

**Fiksstjerner** er eit eldre omgrep for dei stjernene som tilsynelatande held sine innbyrdes stillingar uforandra og derfor dannar stjernebileta, i motsetnad til vandrestjerner (planetar) , som tydeleg flyttar seg. Fiksstjerner er sjølvlysande og av same natur som sola vår, berre at den store avstanden fram til dei gjer at dei ser ut som urørlege lyspunkt. Det berre auga kan sjå i alt ca. 6000 fiksstjerner, fordelt over heile himmelen. 

## Kjelder

*
Filarmikrometer

Eit **filarmikrometer** eller **trådmikrometer** er eit hjelpeapparat som vert festa innafor okularet i ein astronomisk kikkert. Det består av ein fast trådkross og ein rørleg tråd, mikrometertråden, som er parallell med den eine av dei faste. Mikrometertråden kan ved ein skrue, mikrometerskruen, stillast i forskjellig avstand frå den faste tråden. Samstundes kan heile mikrometeret dreiast om den optiske aksen til kikkerten, og dreiinga kan avleast på ein inndelt sirkel, posisjonssirkelen. Instrumentet vert nytta til å måle den gjensidige stillinga til to nærståande stjerner.

## Kjelder

*

## Bakgrunnsstoff
Fomalhaut

**Fomalhaut** (**Alfa&nbsp;Piscis Austrini**, **Alfa&nbsp;PsA**, **α&nbsp;Piscis Austrini**, **α&nbsp;PsA**) er den mest lyssterke stjerna i stjernebiletet Den sørlege fisken og ei av dei mest lyssterke stjernene på himmelen. Ho er ei klasse A-stjerne i hovudserien kring 25&nbsp;lysår frå jorda som målt av Hipparcos-satellitten. Sidan 1943 har spekteret til denne stjerna tent som ein av dei stabile ankerpunkta ein klassifiserer andre stjerner etter. Ho er klassifisert som ei Vega-liknande stjerne som stråler overskot av infraraud stråling, som indikerer at ho er omgjeve av ei skive kring stjerna. Fomalhaut, klasse K-stjerna TW Piscis Austrini og klasse M-stjerna LP 876-10 utgjer eit trippelsystem.

Fomalhaut er særleg viktig innan leitinga etter exoplanet, sidan ho er senteret i det første stjernesystemet med ein exoplanet (Fomalhaut b) som er mogeleg å sjå i synleg lys. Biletet vart publisert i *[[tidsskriftet Science|Science]]* i november 2008. Fomalhaut er den tredje mest lyssterke stjerna ein kjenner som har eit planetsystem (sett frå jorda), etter Pollux og sola.

## Kjelder

**Denne artikkelen bygger på «[[:en:Fomalhaut|Fomalhaut]]» frå ,  den 8. juni 2016.*  

## Bakgrunnsstoff
Saros

**Saros** er ein periode på 6585,32 dagar (18 år, 111/3 dag) som ein måne- eller solformørking gjentar seg, med forskyving vestover på 120 lengdegrader (på grunn av brøken 0,32). Dette tidsrommet omfattar 223 synodiske månader (= 6585,32 dagar), og òg 242 drakoniske månader (= 6585,36 dagar). Månen vender derfor etter forløpet av ein saros tilbake til omtrent same stilling i forhold til jorda, sola og knutane til månebanen, slik at vilkåret for formørking igjen blir nesten den same.

Ei rekkje formørkingar som tilhører same saros, vart kalla ein formørkingsfamilie. Ei svak, kontinuerleg forskyving i breidde set ei grense for talet på formørkingar i éin familie. Ei rekkje solformørkingar inneheld ca. 70 (av desse kring 45 totale eller ringforma), med ei lengd på kring 1200 år. Ein serie måneformørkingar inneheld kring 50, med ei lengd på 800 år. Saros var kjent alt av kaldearane 500-talet fvt.

## Kjelder
*Saros. (14. februar 2009). I Store norske leksikon. Henta 13. august 2014 frå http://snl.no/saros.

## Bakgrunnsstoff
*NASA - Formørkingar og saros
Krattbjørnebær

**Krattbjørnebær** (*Rubus langei*) er ein fleirårig art i bjørnebærgruppa i rosefamilien. Planten dannar ein busk som har årsskot med skarpe kantar, kraftige tornar og femkopla blad. Blomane er lyseraude og fruktsamlinga er svartraud.

Arten er funnen i Danmark, England, Luxembourg, Nederland, Noreg og Tyskland. I Noreg er krattbjørnebær berre funne i Aust-Agder, og er raudlista som sårbar i Noreg.

Synonym for det vitskaplege namnet er *Rubus villicaulis* subsp.* rectangulatus* Focke, *Rubus rectangulatus* (Focke) Utsch, non Braeucker 1882 og *Rubus villicaulis* subsp.* langei* (Frid. &amp; Gelert) Focke

## Kjelder
Frank Schlesinger

**Frank Schlesinger** () var ein amerikansk astronom. Han utvikla ein metode med å bruke fotografiske plater i staden for direkte visuelle studiar for å finne trigonometriske stjerneparallaksar. 

Han var direktør for Allegheny-observatoriet 1905–1920 og for Yale-observatoriet 1920–1941. 

## Prisar
*Valz-prisen til Det franske vitskapsakademiet (1926)
*Royal Astronomical Society sin gullmedalje (1927)
*Brucemedaljen (1929)
*Krateret Schlesinger på månen er namnsett etter han, og det same er asteroiden 1770 Schlesinger.

## Kjelder

*
Fra Mauro på månen

**Fra Mauro** er eit fjellområde og stort ringfjell på månen, like sør for ekvator. Astronautane frå Apollo 14 landa her 5. februar 1971. Fra Mauro er kalla opp etter den venetianske geografen og munken Fra Mauro (død 1459). Verdskartet hans, som var fullført i 1457, har sidan 1910 hengt i Dogepalasset i Venezia.

## Satellittkrater
Til vanleg er desse identifisert på månekart med ein bokstav ved sidan av kratermidtpunktet som er nærast Fra Mauro.

 
## Kjelder

*
USA Today

***USA Today*** er ei amerikansk dagsavis skipa i 1982 av Allen Neuharth. Ho er ei av dei største nasjonale avisene i USA, og har vore den med dei største opplagstala.
Eigaren og utgjevaren av avisa er Gannett Company.

Første utgåva av *USA Today* kom ut den 15. september 1982. Avisa har hovudkvarter i Tysons Corner i Virginia. 

Avisa blir seld i alle 50 statane i USA og i District of Columbia, Guam, Puerto Rico, Canada og Storbritannia. Avisa kostar 2 dollar, og er tilgjengeleg gratis på Internett.

*USA Today* hadde eit opplag på  i 2013, noko som gjorde henne til den største papiravisa i USA. Når også digitale abonnement er telde med er ho den tredje største avisa i landet, etter *[[The Wall Street Journal]]* og *[[The New York Times]]*. 

## Kjelder

**Denne artikkelen bygger på «[[:en:USA Today|USA Today]]» frå , og «[[:sv:|USA Today]]» frå  den 8. juni 2016.*  
 

**Denne artikkelen bygger på «[[:nb:USA Today|USA Today]]» frå ,  den 8. juni 2016.*  
 

## Bakgrunnsstoff
* 
* ''USA Today''
Kíti

**Kíti** (gresk Κίτι, tyrkisk *Çite*) er ein distriktsby på Kypros og ein lokalstyrt busetnad i distriktet Lárnaka i Republikken Kypros.

Ved folketeljinga i 2021 hadde busetnaden 5&nbsp;136 innbyggjarar, mot 4&nbsp;252 innbyggjarar i 2011.

## Referansar
Keisargås

**Keisargås** (*Anser canagicus*) er ein gåseart. Tidlegare gjorde denne arten saman med 
snøgås (*C. caerulescens*) og eskimogås (*C. rossii*) ut for den biologiske slekta *[[Chen]]*. Mange autoritetar anerkjente ikkje *Chen* og desse tre artane blei i staden sett inn i slekta *[[Anser]]*. 

Storparten av keisargåsbestanden hekkar i Yukon-distriktet i Alaska. Ein mindre populasjon finn vi i det nordaustlege Sibir. Denne arten skil seg frå andre gjæser med nære band til strandlinja, han hekkar nær stranda i sesongen og søkjer føde ved kystar året rundt. 

## Skildring
Keisargjæser ser meir kompakte ut enn andre gåseartar. Kroppslengda varierer i området 66 til 89 centimeter, hannar veg i gjennomsnitt 2,3 kilogram, hoer rett under 2 kg. Dei  forholdsvis korte beina er guloransje og nebbet er fleirfarga i gult raudt og med noko rosa, blått og grått. Fjørdrakta er lik hos kjønna med kvitt hovud og nakke, elles er ho spraglete grå.

Ungane har gjennomført mørk grå fjørdrakt med marmorering på hovudet, men det kvite på hovudet og nakke kjem første hausten. Nebba er enno svarte, medan føtene er olivengrå.

Keisargåsa finst frå Nord-Sibir til nordvestre Alaska og har overvintringsstader på øyane i Aleutane, på Kamtsjatkahalvøya og i sørvestre Alaska. 

Fuglane kjem til hekkeplassen mellom andre halvdel av mai og byrjinga av juni, i Russland opptil 3 veker seinare. Reira er godt kamuflerte, nede i ei senking i bakken. Mest vanleg er kullet på fem kvitmatte egg som rugast i 25 dagar. Polarmåse er den mest hyppige predatoren på ungane.

I hekkesesongen er dietten hovudsakleg planteføde, starr, bær, tang og algar, men òg blautdyr som blåskjel. Ungane vil oftast beite på mudderbankar med vegetasjon.

### Status og vern
Den globale populasjonen kan vere så liten som mellom 45&nbsp;000 til 80&nbsp;000 individ, og har vore sterkt minkande. Arten er klassifisert som nær truga (NT) av IUCN.

## Kjelder

* *Første versjon av denne artikkelen byggjer i ei viss monn på «[[:de:Kaisergans|Kaisergans]]» frå , den 9. juni 2016*

;Referansar 

## Bakgrunnsstoff
Troúlli

**Troúlli** (gresk Τρούλλοι, tyrkisk *Trulli*) er ein landsby på Kypros og ein lokalstyrt busetnad i distriktet Lárnaka i Republikken Kypros. Busetnaden ligg i FNs buffersone på Kypros.

Ved folketeljinga i 2021 hadde busetnaden 1&nbsp;181 innbyggjarar, mot 1&nbsp;175 innbyggjarar i 2011.

## Referansar
I.O.I

**I.O.I** (hangul 아이오아이) er ei sørkoreansk jentegruppe på elleve medlemmer frå STONE Music Entertainment.

## Diskografi
* *Chrysalis* (2016)
Thomas Häßler

**Thomas Jürgen Häßler** () er ein tysk tidlegare fotballspelar frå Vest-Berlin som vart verdsmeister med Vest-Tyskland i 1990 og europmeister med Tyskland i 1996.

Midtbanespelaren Häßler spelte 101 landskampar for (Vest-)Tyskland i tida 1988-2000, og var med i samtlege seks meisterskapsturneringane i åra frå VM 1990 til EM 2000. Allereie i VM i fotball 1990 opplevde han å verte verdsmeister då Vest-Tyskland slo Argentina 1-0 i ein sjansefattig finale. To år seinare var Häßler ein av dei mest framståande aktørane i EM i fotball 1992, men kunne ikkje hindre at Danmark slo Tyskland 2-0 i finalen. Derimot lukkast han verte europmeister då Tyskland vann EM-finalen 1996 på såkalla «golden goal». Frisparkspesialisten Häßler skåra 11 landslagsmål.

På klubbnivå var Häßler innom sju ulik klubbar i tre land i tidsromet 1984-2004. Lengst spelte han for FC Köln (1984-90), AS Roma (1991-94), Karlsruhe (1994-98) og 1860 München (1999-2003). Med Köln deltok han i UEFA-cupfinalen i 1986, der det vart tap, og han fekk seriesølv med laget både i 1989 og 1990. Sidan måtte han bokføre tap i den italieneske cupfinalen 1993 med AS Roma og i den tyske cupfinalen 1996 med Karlsruhe. 

## Kjelder

**Denne artikkelen bygger på «[[:de:Thomas Häßler|Thomas Häßler]]» frå ,  den 8. juni 2016.*
Meloúsia

**Meloúsia** (gresk Μελούσεια, tyrkisk *Kırıkkale*) er ein landsby på Kypros. Han ligg i distriktet Lárnaka i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Değirmenlik (Kythréa) i distriktet Lefkoşa.

Ved folketeljinga i 2011 hadde busetnaden 390 innbyggjarar.

## Referansar
Nevermore

«**Nevermore**» er ein song av det britiske rockebandet Queen. Han var skriven av frontmannen Freddie Mercury, og er det åttande sporet på det andre studioalbumet deira, *[[Queen II]]*, spelt inn i august 1973 i Trident Studios i London.

Songen er ein kort pianoballade om kjenslene etter ei hjartesorg.

Den førre songen «The Fairy Feller's Master-Stroke» endar med ein tredelt harmonivokal frå Mercury, Brian May og Roger Taylor som flyt inn i pianoet til Mercury på «Nevermore».
«Nevermore» vert leia av Mercury på piano, og han gjorde stort sett solo- og korvokalen sjølv. Mercury la òg på nokre moderne ring-effektar på pianoet. Ein trudde desse effektane var synthesiserar, men dei vart skapt av å klimpre på pianostrengane medan Mercury spelte notane. Songen inneheld nokre brå tempoendringar, som dukkar opp nokre gonger i songen. Somme tilhengjarar reknar denne songen som ein føregangar for den seinare songen «Love of My Life» på albumet ''A Night at the Opera''.

Teksten er inspirert av diktet «The Raven» av den amerikanske forfattaren Edgar Allan Poe.

## Andre versjonar
* Concrete Blonde
* Johnette Napolitano
* Akiko Yano har framført songen på konsertar nokre gonger. 
* Midge Ure - «10» (2008)

## Medverkande
*Freddie Mercury - solo- og korvokal, piano
*Brian May - korvokal
*Roger Taylor - korvokal
*John Deacon - bassgitar

## Bakgrunnsstoff
* Tekst på den offisielle nettsida til Queen
Clarence Seedorf

**Clarence Clyde Seedorf** () er ein nederlandsk tidlegare fotballspelar fødd i Paramaribo i Surinam. Han vann meisterligaen med Ajax i 1995 og Real Madrid i 1998. Midtbanespelaren Seedorf vart seriemeister i Nederland i 1994 og 1995, i Spania i 1997 og i Italia med AC Milan i 2004 og 2011.

Seedorf spelte 1992-95 på Ajax, 1996-2000 på Real Madrid, 2000-02 på Inter og 2002-12 på AC Milan. Perioden 1994-2008 deltok han i 87 landskampar for Nederland og skåra 11 mål. Han var med i europameisterskapane 1996, 2000 og 2004, samt i VM i fotball 1998.

## Kjelder

**Denne artikkelen bygger på «[[:en:Clarence Seedorf|Clarence Seedorf]]» frå ,  den 9. juni 2016.*
Ivan Rakitić

**Ivan Rakitić** () er ein kroatisk-sveitsisk fotballspelar, fødd i Rheinfelden i Sveits, som sidan sommaren 2014 har spelt på FC Barcelona. Han vann Meisterligaen 2015 med den spanske klubben og Europaligaen 2014 med ein annan spansk klubb, Sevilla FC. Midtbanespelaren Rakitić har i perioden 2007-juni 2016 delteke i 76 landskampar for Kroatia og skåra 11 mål. Han vart seriemeister i Spania med Barcelona i 2015 og 2016 og vann Europaligaen med Sevilla i 2014.

Rakitić er fødd og oppvoksen i Sveits av kroatiske foreldre.

## Kjelder

**Denne artikkelen bygger på «[[:de:Ivan Rakitić|Ivan Rakitić]]» frå ,  den 9. juni 2016.*
Owen Hargreaves

**Owen Lee Hargreaves** () er ein kanadisk-britisk fotballspelar fødd i Calgary i delstaten Alberta i Canada. Han spelte 42 landskampar for England i tida 2001-08. Midtbanespelaren Hargreaves vann meisterligaen både med Bayern München og Manchester United.

## Karriere
### Klubbspel
Hargreaves spelte på Bayern München i sju sesongar frå sommaren 2000. Allereie i sine fyrste sesong var han med å vinne meisterligaen og bundesliga. Sesongane  2003, 2005 og 2006 sikra han og laget seg dobbeltsigrar i bundesligaen og den nasjonale cupmeisterskapen i Tyskland.

Sommaren 2007 vart Hargreaves overført til engelske Manchester United. I sin fyrste sesong i klubben vart han både ligameister og meisterligameister. Vedvarande skadeplagar gjorde at han sidan sjeldan kom på bana før kontrakten hans gjekk ut i 2011. Etter ein sesong som benkeslitar i Manchester City la han opp i 2012.

### Landslagsspel
Hargreaves debuterte på England sitt landslag i august 2001. Både i fotball-VM 2002, EM 2004 og VM 2006 fekk han plass på defensiv midtbaneplass hos England, utan at laget hadde suksess i nokon av meisterskapane. Våren 2008 spelte han sin 42. og siste landskamp då USA gjesta London. Han kom aldri på skåringslista for England.

## Kjelder

**Denne artikkelen bygger på «[[:en:Owen Hargreaves|Owen Hargreaves]]» frå ,  den 9. juni 2016.*  

*eu-football
F.J.M. Stratton

**Frederick John Marrian Stratton** () var ein britisk astrofysikar, professor i astrofysikk ved University of Cambridge frå 1928 til 1947 og ein dekorert offiser i den britiske hæren.

Han utførte eit stort arbeid for internasjonal koordinering av astronomisk forsking.

## Kjelder

**Denne artikkelen bygger på «[[:en:F. J. M. Stratton|F. J. M. Stratton]]» frå ,  den 9. juni 2016.* 
*** oppgav desse kjeldene:*



## Bakgrunnsstoff
* Medlemmar av Royal Society – S. *Royal Society*, Henta 27. september 2008.
* Jones, Bryn. "Some Historical Astronomical Posts in Britain and Irland" . Henta 16. februar 2009.
Fred Lawrence Whipple Observatory

**Fred Lawrence Whipple Observatory**, fram til til 1982 kalla **Mount Hopkins Observatory**, er eit astronomisk observatorium på Mount Hopkins (2382 moh.) nær Tucson i Arizona i USA. Det er den største feltstasjonen til Smithsonian Astrophysical Observatory og hovudinstrumentet er det 4,5 meter store Multiple Mirror Telescope.

Det vert forska på bilete og spektroskopi av ekstragalaktiske objekt, stjerner og planetar, i tillegg til røntgenstråling og kosmisk stråling.

## Kjelder

*

## Bakgrunnsstoff

* Arizona.edu: Fred Lawrence Whipple Observatory
Friedrich Georg Wilhelm Struve

**Friedrich Georg Wilhelm von Struve** () var ein tysk-russisk astronom frå Struve-familien.

Han er særleg kjend for katalogane sine over dobbeltstjerner og for arbeidet sitt med den russisk-skandinaviske gradmålinga (1817–52), som førte frå Svartehavet til Polishavet, der den såkalla «Meridianstøtta» ved Hammerfest syner det nordlege endepunktet for Struve-meridianen.

## Kjelder

*

## Bakgrunnsstoff
Fritz Zwicky

**Fritz Zwicky** () var ein sveitsisk-amerikansk astronom og fysikar. Han publiserte mange avhandlingar, særskild om supernovaer, galaksar og gassdynamikk og *Morphological Astronomy* (1957).

Han var professor ved California Institute of Technology, Pasadena frå 1942 til 1968.

## Prisar
I 1949 gav Harry Truman Zwicky Presidential Medal of Freedom, for arbeidet hans på rakettdrift under andre verdskrigen. I 1968 vart Zwicky professor emeritus ved California Institute of Technology.

I 1972 fekk Zwicky Royal Astronomical Society sin gullmedalje, den mest prestisjefulle prisen deira. 

Asteroiden 1803 Zwicky og månekrateret Zwicky er namnsette etter han. 

## Kjelder

*

## Bakgrunnsstoff
Tor Inge Smedås

**Tor Inge Smedås** () er ein tidlegare fotballspelar frå Os i Østerdalen. Han vann to NM-gull og eitt seriegull med Lillestrøm Sportsklubb i tida 1981-86. Smedås deltok i to landskampar for Noreg.

Smedås spelte sesongane 1978 og -79 på Mjøndalen IF i 2. divisjon. Før 1980-sesongen melde han overgang til Lillestrøm, der han snøgt fekk plass i laget som sideback. Både i 1981 og 1986 var han med då Lillestrøm vann cupfinalen over høvesvis Moss FK og Vålerengen. Også i 1986 tok Lillestrøm og Smedås seg til NM-finale på Ullevaal stadion i Oslo, men tapte 1-4 for overraskingslaget Tromsø Idrettslag. Lillestrøm var klare favorittar, ettersom klubben på førehand hadde sikra seg seriemeistertittelen. Frå 1987 til -90 var Smedås ein av Hamarkameratene.

Forsvarsspelaren Smedås tok plass på venstrebacken då Noreg møtte Sovjetunionen hausten 1986 og Tyrkia våren 1987 i OL-kvalifiseringskampar, to kampar som begge enda uavgjort.

## Kjelder

**Denne artikkelen bygger på «[[:nb:Tor Inge Smedås|Tor Inge Smedås]]» frå ,  den 9. juni 2016.*  
 
*eu-football
Ársos

**Ársos** (gresk Άρσος, tyrkisk *Yiğitler*) er ein landsby på Kypros. Han ligg i distriktet Lárnaka i Republikken Kypros.

Etter den tyrkiske invasjonen i 1974 har busetnaden vore utanfor kontroll frå styresmaktene. Frå 1983 er han administrert av Den tyrkiske republikken Nord-Kypros som ein del av kommunen Değirmenlik (Kythréa) i distriktet Lefkoşa.

Ved folketeljinga i 2011 hadde busetnaden 327 innbyggjarar.

## Referansar
Fundamentalstjerne

**Fundamentalstjerner** er eit nett av klåre stjerner, jamnast mogeleg fordelt over himmelen. Koordinatane og eigenrørslene deira er målt med størt mogeleg nøyaktigheit. Posisjonar for andre, svakare stjerner vert avgjort relativt til fundamentalstjerner, som regel fotografisk. Dei vert òg nytta ved tidsavgjersler, og er tidlegare òg brukt ved breidde- og asimutavgjersler.

## Kjelder

*

## Bakgrunnsstoff
*Fundamental-stjernekatalogen
Furnerius

**Furnerius** er eit stort månekrater søraust på månen, i området nær den sørvestlege kanten. På grunn av plasseringa verkar krateret ovalt sett frå jorda, men er i røynda sirkelforma. Kjende krater i nærleiken er Stevinus i nordvest og Fraunhofer i sør-sørvest. Lenger nordvest ligg krateret Snellius og kraterdalen Vallis Snellius.

Det er kalla opp etter den franske matematikaren Georges Furner (ca. 1640).

Kanten av Furnerius er nedsliten og bombardert med fleire nedslag. Mykje av randen stig no berre litt over det omliggande terrenget, med dei lågaste seksjonane i nord og sør. Nordmuren stig opp til ei største høgd på 3500 meter. 

Den indre botnen er markert med fjorten krater, mellom Furnerius B i nordlege halvdelen. Mørke flekkar på golvet indikerer område der lava har strøymd opp til overflata. I nordaust ligg ei rille som vert kalla Rima Furnerius. Denne kløfta er kring 50 kilometer lang og følgjer eit løp nordvestover der han når nordkanten av krateret. 

Den japanske satellitten Hiten kræsjlanda nær krateret i 1993. 

## Satellittkrater

Til vanleg er desse identifisert på månekart med ein bokstav ved sidan av kratermidtpunktet som er nærast Furnerius.

## Kjelder

**Denne artikkelen bygger på «[[:en:Furnerius (crater)|Furnerius (crater)]]» frå ,  den 9. juni 2016.*  
----
* 
* 
* 
* 
* 
* 
* 
* 
* 
* 
* 
* 

## Bakgrunnsstoff
* The Lunar Crater Furnerius and the Mystery of Schroters Dome (accessed 9/15/05)
Isefjorden i Danmark

**Isefjorden** på Nordvestsjælland i Danmark er ein om lag 35 kilometer lang og 305&nbsp;km² stor fjord som går sørover frå eit smalt sund inn frå havstykket Kattegat mellom Hundested og Rørvig. Saman med Roskilde Fjord, som munnar ut i Isefjorden i nord, dannar desse to fjordane halvøya Hornsherred, med Isefjorden på vestsida og Roskilde Fjord på austsida. Isefjorden, som er ein såkalla terskelfjord ved å vere grunnare i innløpet frå havet enn elles, er i gjennomsnitt 5-7 meter djup. Den største djupna er på 17 meter, på vestsida av øya Orø. Innhaldet av salt i vatnet ligg mellom 1,6 % og 2,2 %.

Isefjorden har fleire parti med eigne namn:
*Nykøbing Bugt ved Nykøbing Sjælland,
*Sidinge Fjord (som vart demma inn i 1841), ved Vig,
*Lammefjorden,
*Holbæk Fjord ved Holbæk
*Tempelkrogen og
*Jægerspris Bugt i nærleiken av Jægerspris, sør for der Roskilde Fjord munnar ut i Isefjorden.
Fred Lawrence Whipple

**Fred Lawrence Whipple** () var ein amerikansk astronom, som arbeidde ved Harvard College Observatory i over 70 år, og var professor der frå 1950 til 1977, og så direktør for Smithsonian Astrophysical Observatory. 

Han oppdaga fleire asteroidar og kometar, og kom med hypotesen om at kometar er «skitne snøballar», og designa Whipple-skjoldet.

Whipple publiserte fleire avhandlingar, særskild om kometar og meteorar, og to populærastronomiske bøker, *Orbiting Sun: Planets and Satellites of the Solar System* (4. utg. av: *Earth, Moon and Planets*, 1981) og *The Mystery of Comets* (1986).

## Kjelder

**Denne artikkelen bygger på «[[:en:Fred Lawrence Whipple|Fred Lawrence Whipple]]» frå ,  den 9. juni 2016.*  
 

*
Rune Richardsen

**Rune Richardsen** () var ein fotballspelar frå Lillestrøm. Han var ein dribleglad midtbanespelar som vart norsk meister 1985 og seriemeister 1986 med Lillestrøm Sportsklubb. Richardsen deltok i fire landskampar i 1986-87. Også faren Oddvar Richardsen var norsk landslagsspelar.

Richardsen debuterte for Lillestrøm som 17-åring i 1980. Frå 1982 til 1987 hadde han rimeleg fast plass på midtbana i klubben. Han var med då Lillestrøm vann cupfinalen 1985 på Ullevaal stadion med 3-1 over Vålerengen IF. Sesongen etter vart han seriemeister med Lillestrøm, men måtte tole tap i cupfinalen same året. Lillestrøm var klare favorittar mot Tromsø Idrettslag, som derimot overraska med å vinne med heile 4 mot 1 i målprotokollen.

Frå hausten 1986 til sommaren 1987 deltok Richardsen i fire landskampar, alle saman kvalifiseringskampar til Sommar-OL 1988. Han kom ikkje på skåringslista i nokon av dei målfattige oppgjera.

Richardsen spelte frå 1988 og nokre år framover fotball på lokalt nivå på lag som Høland, Strømmen og Aurskog-Finstadbru.

### Merittar
*Cupmeister: 1985 med Lillestrøm
*Seriemeister: 1986 med Lillestrøm

## Kjelder

**Denne artikkelen bygger på «[[:nb:Rune Richardsen|Rune Richardsen]]» frå ,  den 9. juni 2016.*  
 
*eu-football
Vikingskipsmuseet i Roskilde

**Vikingeskibsmuseet** er eit museum i Roskilde på Sjælland i Danmark som konsentrerer seg om skip, sjøfart og båtbygging i vikingtida. På museet er det teke vare på leivningar etter fem skip frå vikingtida som vart funne på botn av Roskilde Fjord utanfor landsbyen Skuldelev og berga i 1960-åra, og som har fått namn etter denne landsbyen: Skuldelev 1, Skuldelev 2, Skuldelev 3, Skuldelev 5 og Skuldelev 6. Det som er er att av alle desse skipa er stilt ut med metallskjelett som synar korleis leivningane gjev grunn til å sjå for seg forma på båtane.


File:Skuldelev I.jpg|Skuldelev 1
Fil:Skuldelev II.jpg|Skuldelev 2
Fil:Viking Ship2 Roskilde.jpg|Skuldelev 3
Fil:SkuldelevV.jpg|Skuldelev 5
Fil:SkuldelevVI.jpg|Skuldelev 6


Det mest komplette av desse skipa er Skuldelev 3. Årsaka til at det ikkje er nokon båt med namnet Skuldelev 4 er at Skuldelev 2 til å byrje med  vart sett på som to særskilde skip, ettersom leivningane etter skipet låg på ulike plassar på fjordbotn.

Allereie før utgravingane av desse skipa vart sett i gang i 1962 ved å setje opp spuntveggar i botn av den grunne fjorden og pumpe ut vatnet innanfor veggane, hadde lokale fiskarar vore klar over at det låg ei gamal skute her, men ikkje at det var så mange og så gamle båtar. I 1920-åra vart stein og trestykke frå skipa teke opp og fotografert, mellom anna eit kjølsvin som vart nytta som ved i omnen ein kald vinterdag under den andre verdskrigen.

## Soge
Vikingeskibmuseet opna i 1969 som eit museum for desse vikingskipa frå fjordbotn utanfor Skuldelev. Den såkalla Museumshallen, teikna av arkitekt professor Erik Christian Sørensen, er det opphavlege museet. I 1997 vart den andre parten av museet, Museumsøen (Museumsøya), teke i bruk. Her ligg det eit båtbyggjeri og dessutan rekonstruksjonar av dei gamle Skuldelev-skipa og andre vikingskip. Båtbyggjeriet bygg framleis rekonstruksjonar av både store og små skip for å dokumentere kva som som skal til for å byggje og halde ved like slike skip, og korleis skipa skal siglast. Båtane vert difor bygde med den same typen verktøy som vart nytta i vikingtida. Det kravde internasjonalt samarbeid og har vore tidkrevjande å finne fram til kva slags typar verktøy som har vore nytta i gamal tid.

Då museet i 1996–1997 bygde museumshamna si ved Roskilde hamn, vart det funne ni vrak og dessutan vrakdelar frå enda fleire fartøy. Dei ni vraka vart greve ut og dokumentert, og dei vart tidfesta til vikingtida og mellomalderen, om lag 1050–1400 e.Kr.

## Kjelder

## Bakgrunnsstoff

*
Ugler i mosen

**Ugler i mosen** er eit uttrykk av dansk opphav som blir brukt om noko som er mistenkeleg eller om ein aner skjulte farar. Uttrykket viser eigentleg til ulvar i myra, men er blitt lånt inn til norsk og svensk med «mose» uomsett.

Uttrykket er kjend frå 1600-talet av, og blei mellom anna samla inn av leksikgrafen Mathias Moth (ca. 1647-1719) og teke med i ordboka hans som «der er ûlve i mosen».

På 1700-talet blei ulver forsvanska til ugler, truleg på grunn av den store lydlikskapen mellom dei to orda i nokre dialektar (begge orda er også blitt skrivne uler og uller). På jysk var ordtaket til dømes «der er uller i mosen». 

Det at ulvane forsvann frå uttrykket er også sett i samanheng med at dei blei utrydda frå Danmark, først på Sjælland og sidan 1800-talet også i Nørrejylland. 
Den same ombyttinga har funne stad i omgrepet «uglesjå» eller «uglesett», som opphavleg var *ulvese*.

## Kjelder

*
*Bulldozer, http://www.bulldozer.nu/intryck/spraka11.html
Pýla

**Pýla** (gresk skrift Πύλα, tyrkisk *Píle*) er ein distriktsby på Kypros og ein lokalstyrt busetnad i distriktet Lárnaka i Republikken Kypros. Busetnaden ligg i FNs buffersone på Kypros og er den einaste busetnaden på Kypros der tyrkisk-kypriotar og gresk-kypriotar framleis bur side ved side.

Ved folketeljinga i 2021 hadde busetnaden 3&nbsp;869 innbyggjarar, mot 2&nbsp;771 innbyggjarar i 2011. I folketeljinga for Nord-Kypros i 2011 er den tyrkisk-kypriotiske delen av busetnaden registrert utanom kommunestrukturen i distriktet Gazimağusa med 479 innbyggjarar.

## Referansar
Flick of the Wrist

«**Flick of the Wrist**» er ein song av det britiske rockebandet Queen, gjeven ut som ei dobbel A-side med «Killer Queen». Han vart skriven av Freddie Mercury i 1974 for *[[Sheer Heart Attack]]*.

## Bakgrunn
Freddie Mercury forklarte aldri om den ubehagelege personen i songen var basert på ein verkeleg person. Det har blitt spekulert i om teksten skildrar manageren Norman Sheffield, sidan songen «Death on Two Legs (Dedicated to...)», vart skriven året etter, og som det vart stadfesta handla om Sheffield og det Mercury meinte var urettvis handsaming av gruppa. Medan «Death on Two Legs (Dedicated to...)» vart skriven etter kontrakten til bandet med Sheffield og Trident Studios var over, vart «Flick of the Wrist» skriven og spelt inn midt under det vanskelege forholdet. Freddie Mercury syng oktav-vokal gjennom versa og refrenget består av eit kall- og svar-aprti mellom solovokalen og korvokalen. Då Brian May kom attende i studio etter å ha vore sju av hepatitt, hadde han ikkje høyrt songen før han spelte inn gitar og korvokal.

## Albumversjonen
På albumet er «Flick of the Wrist» den midtre songen av ei rekkje på tre songar som glir over i kvarandre: «Tenement Funster», «Flick of the Wrist» og «Lily of the Valley». Kvar song vart spelt inn separat og seinare miksa i lag. Desse tre songane vart somme stader gjeve ut på singel i lag. 

## BBC Version
Den 16. oktober 1974 spelte Queen inn ei BBC-innspeling ved Maida Vale 4 Studios i London i England. Ein av songane var «Flick of the Wrist». Denne nytta delar av det originale akkompagnementet frå albumversjonen med ny vokal av Freddie Mercury og ein ny gitarsolo av Brian May, som er heilt annleis den på albumet. 

## Medverkande
*Freddie Mercury - solo- og korvokal, piano
*Brian May - elektrisk gitar, korvokal
*Roger Taylor - trommer, perkusjon, korvokal
*John Deacon - bassgitar

## Andre versjonar
Dream Theater spelte inn heile den tre songar lange suiten («Tenement Funster», «Flick of the Wrist» og «Lily of the Valley») for spesialutgåva av albumet *[[Black Clouds & Silver Linings]]*.

## Kjelder

**Denne artikkelen bygger på «[[:en:Flick of the Wrist|Flick of the Wrist]]» frå ,  den 10. juni 2016.* 
*** oppgav desse kjeldene:*



## Bakgrunnsstoff
* Tekst på den offisielle nettsida til Queen
Lily of the Valley

**«Lily of the Valley»** er ein song av det britiske rockebandet Queen frå det tredje studioalbumet deira *[[Sheer Heart Attack]]* i 1974. Mercury spelar piano og syng all vokal på «Lily of the Valley». Songen har ein referanse til «Seven Seas of Rhye» i linja «messenger from Seven Seas has flown to tell the King of Rhye he's lost his throne». «Lily of the Valley» vart gjeven ut på singel året etter 1975, men gjekk inn på listene noko stad. B-sida til singelen var «Keep Yourself Alive». Songen er ein av få langsame balladar på albumet. 

## Andre versjonar
*Lily of the Valley* vart spelt inn i 1980-åra av bandet Game Theory.

Songen vart spelt i lag med «Tenement Funster» og «Flick of the Wrist» av Dream Theater på bonusplata til albumet deira, *[[Black Clouds & Silver Linings]]*.

## Medverkande
*Freddie Mercury - solo- og korvokal, piano
*Brian May - elektrisk gitar
*Roger Taylor - trommer
*John Deacon - bassgitar

## Kjelder

**Denne artikkelen bygger på «[[:en:Lily of the Valley (song)|Lily of the Valley (song)]]» frå ,  den 10. juni 2016.* 
*** oppgav desse kjeldene:*
In the Lap of the Gods... Revisited

«**In the Lap of the Gods... Revisited**» er ein song av det britiske rockebandet Queen, skriven av frontmannen Freddie Mercury. Han er den siste songen på albumet deira *[[Sheer Heart Attack]]* frå 1974. Han inneheld eit mektig anthem-aktig refreng og vert rekna som ein føregangar til «We Are the Champions». Songen finst òg på samlealbuma *[[Deep Cuts, Volume 1 (1973-1976)]]* og *[[Queen Forever]]*.

Sjølv om han har liknande namn som ein annan song frå same albumet, er det få likskapar mellom dei to.

## Bakgrunn
Mercury var i eit forhold med Mary Austin, men hadde byrja å stille spørsmål ved den seksuelle legninga si tidleg til midten av 1970-åra. I desember 1974, då han vart spurt, «Så korleis er det å vere skeiv?» i eit intervju med *[[NME|New Musical Express]]*, svarte han, «La oss ei det slik; det var gonger då eg var ung og grøn. Det er ein sak skulegutar går gjennom. Eg har min del av gutestrekar. Eg går ikkje inn i fleire detaljar enn det.» Homoseksuelle handingar mellom vaksne menn over 21 var blitt avkriminalisert i Storbritannia i 1967. Bandkollegaen Brian May har spekulert i om songen var Mercury sin måte å uttrykke frustrasjon om å ikkje kunne vere open homofil.

## Musikalsk struktur
Byrjinga av songen er strukturert som ein ballade kring pianoet til Mercury, med bass og trommer, og langsamt glir det over eit tungt refreng dominert av elektrisk gitar og sungen med solovokal. Etter det første refrenget, går han over i eit rolegare andre vers, før han går over i eit kjent refreng (no sungen med korharmoniar) og dette vert repetert seks gonge til songen endar med eksplosjonsaktige lydar.

## Konsertversjonar
Songen vart nytta som avslutningslåt frå og med Sheer Heart Attack-turneen i 1974 fram til A Day at the Races-turneen i 1977. På desse konsertane vart det nytta spesialeffektar for å skape teateratmosfæren bandet ønskte. Røyk dekte scenen under det første refrenget og songen enda med pyroteknikk.  Ein forkorta versjon med gitararrangement var spelt på den siste turneen til bandet med Mercury i 1986.

I nyare tid spelte Queen songen med Adam Lambert i 2014. Songen var då del av ein medley med «Seven Seas of Rhye».

## Konsertopptak
**[[Live at Wembley '86]]* / *[[Queen Live at Wembley Stadium|Live at Wembley Stadium]]* (1992)
**[[Hungarian Rhapsody: Queen Live in Budapest ’86]]* (2012)
**[[Live at the Rainbow '74]]* (2014)
**[[A Night at the Odeon – Hammersmith 1975]]* (2015)

## Medverkande
*Freddie Mercury - solo- og korvokal, piano
*Brian May - elektrisk gitar, korvokal
*Roger Taylor - trommer, korvokal
*John Deacon - bassgitar

## Kjelder

**Denne artikkelen bygger på «[[:en:In the Lap of the Gods... Revisited|In the Lap of the Gods... Revisited]]» frå ,  den 10. juni 2016.* 
*** oppgav desse kjeldene:*